X-Faktor: Stone a legjobb 50 között
Az X-Faktor szombati adásának végén a sok örömködõ továbbjutó között egy szegedi arc is felbukkant. Bár produkcióját a tévében ezúttal nem lehetett látni, biztos, hogy Stone immár a legjobb 50 énekes között van.
Bejutott az X-Faktor legjobb ötven énekese közé Stone. A szegedi férfi, aki több mint három évtizedes zenei múltja miatt már jól ismert a szülõvárosában, most a tehetségkutatóban is bebizonyította: helye van a mezõnyben. Pedig egyfajta kakukktojás õ a sztárjelöltek között: a 150 fõs táborban, ahol a válogatás zajlik, szinte mindenki a gyereke lehetne az 50 éves énekesnek.
– Nincs ezzel probléma, fiatalodok közöttük – fogalmazott Stone, akinek a legnagyobb kihívás a táborban inkább az volt, hogy miként boldogul vadidegenekkel összezárva. És bár 5 nap alatt 5 kilót fogyott, ez nem a környezet, sokkal inkább a megfeszített munka miatt volt.
– Elképesztõ ezeknek a fiataloknak az energiája. A nap 24 órájából állítom, hogy 23-ban énekeltek, zenéltek – mesélte a szegedi énekes, aki egyébként testalkatával és életvitelével maga is akár egy húszassal fiatalabbnak mondhatná magát.
Stone, aki ha nem jött volna az X-Faktor, valószínûleg abbahagyta volna a zenélést, most tovább készül, hiszen a jövõ heti adás után már csak a legjobb 24 marad versenyben. Geszti Péter, akihez egyébként régi ismeretség köti, azt mondta neki: drukkol, de szerinte nagyon nehéz dolga lesz.
Szeged